Svennelîgî Meydanê Stortorgetî yê bajarê Karlstadî  de qisey kerd û qiseykerdişê xo bi vîdeo qeyd kerd. Kurdî Meydanê Stortorgetî de çalakiyan û protestoyan organîze kenê. Svennelîg zî o meydan de bi no qeyde çalkwananê grevê vêşanîye û pêroyê dinyaye rê peyam erşawit.
Svennelîgî qiseykerdişê xo de bale ante rewşa Tirkîya ser û va: “Demokrasî çin o û heqê merdiman yenê îxlalkerdene. Leyla Guvene û 250 ra zêderî kesî grevê vêşanîye de yê. Partîya Çepe, rewşa Leyla Guvene û xoverdayoxanê grevê vêşanîye parlamento de arde rojdeme. Ma do bi paştdarîye, xoverdayoxan het de bê.“
